Na temelju članka 391. Zakona o vlasništvu i drugim stvarnim pravima (“Narodne novine” br. 91/96, 73/00, 114/01, 79/06, 141/06, 146/08, 153/09, 143/12, 152/14, 81/15, 94/17),  članka 7. Odluke o naknadama za upotrebu javnih površina i neizgrađenog građevinskog zemljišta za postave kioska, naprava i drugih montažnih objekata od 20. srpnja 2001. godine (Klasa: 944-01/01-01/01, Urbroj: 2198/02-1/1-01-1) sa izmjenama i dopunama, Povjerenstvo za provedbu natječaja dana 02. 07. 2026. objavljuje:
JAVNI NATJEČAJ za davanje u zakup javne površine radi stajališta turističkog vlakića
1.Predmet natječaja je davanje u zakup javne površine na adresi Taline u Bibinjama ispred sportskog centra Crljenica (č.z 1908/1 k.o. Bibinje)  radi stajališta turističkog vlakića.  Površina  se daje u zakup na razdoblje od četiri  godine za mjesece lipanj, srpanj, kolovoz i rujan.
2. Pravo sudjelovanja na javnom natječaju imaju pravne i fizičke osobe koje su registrirane za obavljanje djelatnosti za koju se prijavljuju. 
3. Početna zakupnina iznosi 3,000,00 € godišnje (750 € mjesečno). Natjecatelji su dužni uplatiti jamčevinu u iznosu od 10 % godišnje zakupnine utvrđene odredbama ovog natječaja, a dokaz o uplati jamčevine natjecatelji su dužni priložiti uz prijavu. Jamčevina se uplaćuje prije isteka roka za podnošenje ponuda na žiro račun Općine Bibinje: IBAN HR8625000091802000007, poziv na broj 68 5738-OIB. Izabranom natjecatelju uplaćena jamčevina uračunava se u zakupninu, dok se ostalim natjecateljima jamčevina vraća odmah po okončanju natječaja. Odabrani ponuditelj snosi troškove postupka. 
4. Pisana ponuda za sudjelovanje u natječaju mora sadržavati:
a) ime i prezime, odnosno naziv ponuditelja, OIB, točnu adresu ponuditelja, kontakt telefon
b) presliku rješenja o upisu u sudski registar za pravnu osobu ili presliku odobrenja za obavljanje djelatnosti za fizičku osobu (obrtnicu),
c) ponuđeni iznos ukupne zakupnine   sa dokazom o uplati jamčevine.
d) potvrdu Porezne uprave o podmirenim obvezama
e) oznaka lokacije za koju se dostavlja ponuda
f) potpisanu izjavu da prihvaća sve uvjete natječaja, posebno glede sklapanja ugovora o zakupu javne površine
g) potpisanu privolu o korištenju osobnih podataka sukladno odredbama Opće uredbe o zaštiti podataka
5.  Turistički vlakić  mora na gore navedenoj čestici osigurati neometan prolaz pješaka i odvijanje prometa te po potrebi manifestacija u organizaciji Općini Bibinje.
6. Najpovoljniji ponuditelj koji bude izabran dužan je u roku 8 (osam) dana po primitku obavijesti  zaključiti ugovor o zakupu javne površine.
7. Ponude se dostavljaju u zatvorenoj omotnici sa naznakom Ne otvaraj: Javni natječaj -ponuda za  davanje u zakup javne površine radi stajališta turističkog vlakića, na adresu: Općina Bibinje, Trg Tome Bulića 2, 23205 Bibinje, do 10.07.2026. godine u 10:00 sati kada će biti javno otvaranje pristiglih ponuda.
8. Povjerenstvo neće razmatrati nepotpune, nepravovremene i neprecizne pristigle ponude, ni ponude sudionika javnog natječaja koji nisu podmirili sve svoje dospjele financijske obveze prema Općini Bibinje.

9. Sudionici natječaja bit će obaviješteni o izboru najpovoljnijeg ponuditelja u roku od 8 (osam ) dana od posljednjeg dana primanja ponuda. Sa odabranim ponuditeljem sklopiti će se ugovor o zakupu javne površine.

10. Općinski načelnik zadržava pravo poništavanja dijela natječaja ili u cijelosti bez obrazloženja.

    Povjerenstvo za provedbu natječaja
KLASA: 363-05/26-04/01
URBROJ:2198-02-03/01-26-2
